Egmont - Kronprinsparrets Kulturpris til Tobias Lindholm
Egmont - we bring stories to life / Presse / Nyheder og pressemeddelelser / Kronprinsparrets Kulturpris til Tobias Lindholm
Kronprinsparrets Kulturpris til Tobias Lindholm
Filminstruktøren bag filmene Krigen, R og Kapringen hædret med fornem pris
Den 8. oktober uddelte Kronprinsparret priser med fokus på socialt arbejde, kunst og kultur.
Kulturprisen hylder et ungt talent med "internationalt potentiale", og lørdag gik prisen til filminstruktør Tobias Lindholm, hvis arbejde har været nomineret og vundet flere internationale priser. Blandt andet fik han en Oscarnominering for Krigen, der er produceret af René Ezra og Tomas Radoor, Nordisk Film Production A/S.
Tobias Lindholm dimitterede fra filmskolens manuskriptlinje i 2007 og debuterede som filmskaber med fængselsdramaet R i 2010. R vandt året efter en Bodil for 'Bedste danske film'.
Tobias Lindholm har også været manuskriptforfatter på en række danske dramaserier og film og er senest aktuel som manuskriptforfatter på Thomas Vinterbergs film Kollektivet, produceret af Zentropa.
Lørdag aften modtog Tobias Lindholm Kronprinsparrets Kulturpris på 500.000 kr. ved arrangementet i Musikteatret i Holstebro.
Organisationen Børn, Unge & Sorg, der er støttet af Egmont Fonden, modtog Kronprinsparrets Sociale Pris på 500.000 kroner for sit arbejde med børn og unge, der har mistet.